dwar l-imminimizzar ta' l-ispejjeż amministrattivi imposti mil-leġiżlazzjoni Kumitat għall-Kontroll tal-Baġit MOZZJONI GĦAL RIŻOLUZZJONI TAL-PARLAMENT EWROPEW Error! OPINJONI tal-Kumitat għall-Affarijiet Legali …. MOZZJONI GĦAL RIŻOLUZZJONI TAL-PARLAMENT EWROPEW dwar l-imminimizzar ta' l-ispejjeż amministrattivi imposti mil-leġiżlazzjoni Il-Parlament Ewropew , – wara li kkunsidra t-Trattat KE, – wara li kkunsidra l-komunikazzjoni tal-Kummissjoni dwar Regolamemti Aħjar għat-Tkabbir u l-Impjiegi fl-Unjoni Ewropea ( COM(2005)0097 ) u l-komunikazzjoni tal-Kummissjoni dwar metodoloġija komuni ta' l-UE għal analiżi ta' spejjeż amministrattivi imposti mil-leġiżlazzjoni ( COM(2005)0518 ), – wara li kkunsidra d-Dokument ta' Ħidma ta' l-Istaff tal-Kummissjoni bit-titolu 'Anness mal-komunikazzjoni dwar metodoloġija komuni ta' l-UE għal analiżi ta' spejjeż amministrattivi imposti mil-leġiżlazzjoni: Ġabra ta' metodoloġija komuni proposta ta' l-UE u Rapport dwar Fażi Pilota (April - Settembru 2005)' ( SEC(2005)1329 ), – wara li kkunsidra l-komunikazzjoni tal-Kummissjoni lill-Kunsill Ewropew tar-Rebbiegħa 'Wasal iż-żmien li nirrankaw - Is-Sħubija l-Ġdida għat-tkabbir u għall-impiegi' ( COM(2006)0030 ), – wara li kkunsidra l-komunikazzjoni tal-Kummissjoni lill-Kunsill Ewropew tar-Rebbiegħa 'Time to move up a gear - The new partnership for growth and jobs' ( COM(2006)0030 ), – wara li kkunsidra r-riżoluzzjoni tiegħu ta' l-20 ta' April 2004 dwar analiżi ta' impatt tal-leġiżlazzjoni tal-Komunità u l-proċeduri ta' konsultazzjoni ĠU C 104 E, 30.4.2004, p. – wara li kkunsidra r-Rapport mill-Kummissjoni - 'Tfassil Aħjar tal-Liġijiet 2004' ( COM(2005)0098 ), – wara li kkunsidra l-konklużjonijiet tal-Kunsill għall-Kompetittività tat-13 ta' Marzu 2006, fuq il-bażi tal-komunikazzjoni tal-Kummissjoni tal-15 ta' Novembru dwar il-politika tal-Komunità li tappoġġja l-SMEs, – wara li kkunsidra l-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni - Reviżjoni Strateġika ta' Regolamenti Aħjar fl-Unjoni Ewropea ( COM(2006)0689 ), – wara li kkunsidra d-dokument ta' ħidma tal-Kummissjoni - Kejl ta' spejjeż amministrattivi u tnaqqis ta' piżijiet amministrattivi fl-Unjoni Ewropea ( COM(2006)0691 ), – wara li kkunsidra l-Komunikazzjoni mill-Kummissjoni lill-Parlament Ewropew, lill-Kunsill, lill-Kumitat Ekonomiku u Soċjali Ewropew u lill-Kumitat tar-Reġjuni dwar Programm ta' Azzjoni għal Tnaqqis tal-Piżijiet Amministrattivi fl-Unjoni Ewropea ( COM(2007)0023 ), – wara li kkunsidra l-Proġett Pilota 'Minimizzar tal-Piżijiet Amministrattivi' (Baġit ta' l-UE 2007, kapitolu 26 01, l-artikolu 08), – wara li kkunsidra l-Artikolu 45 tar-Regoli ta' Proċedura tiegħu, – wara li kkunsidra r-rapport tal-Kumitat għall-Kontroll tal-Baġit u l-opinjonijiet tal-Kumitat għall-Impjiegi u l-Affarijiet Soċjali u l- Kumitat għall-Affarijiet Legali ( A6‐0275/2007 ), A. Billi l-kwistjoni ta' l-imminimizzar ta' spejjeż amministrattivi imposti mil-leġiżlazzjoni hija waħda mill-aspetti l-aktar importanti tal-mira ġenerali ta' regolamentazzjoni aħjar, B. Billi huwa importanti li tintlaħaq koperazzjoni flessibbli u koerenti ma' kumitati oħrajn fil-Parlament dwar suġġetti li jista' jkollhom impatt sinifikattiv fuq l-implimentazzjoni tal-baġit ta' l-Unjoni Ewropea, C. Billi l- missjoni tal-Kumitat għall-Kontroll Baġitarju hija li ċ-ċittadini ta' l-UE jkunu żgurati li l-fondi ta' l-UE jinġabru u jintefqu b'mod effettiv u xieraq, u li huma jkunu allokati b'mod korrett għall-ħidmiet li l-UE ġiet mitluba biex twettaq; billi biex jinkiseb dan il-għan il-Komunità tfittex biex tiżviluppa sistema ta' responsabilità pubblika ta' l-UE moderna, effettiva u effiċjenti li tista' tiżgura implimentazzjoni soda tal-baġit, tmexxija aħjar u responsabilità ċara, D. Billi l-ispejjeż regolatorji, li għalihom l-obbligi amministrattivi huma element wieħed biss, iridu jkunu analizzati f'kuntest wiesa' li jinkludi spejjeż u benefiċċji ta' regolamenti ekonomiċi, soċjali u ambjentali, u li reviżjoni regolari u analiżi integrata għandhom jitqiesu minn kulħadd bħala komponenti ewlenin ta' regolamenti aħjar, E. Billi l-ispejjeż ta' konformità huma l-ispejjeż kollha ta' konformità mar-regolamenti, bl-eċċezzjoni ta' nefqa finanzjarja diretta u konsegwenzi fuq perjodu ta' żmien fit-tul u jistgħu, fil-kuntest tal-Mudell ta' Nefqa Standard, jinqasmu fi spejjeż ta' konformità u spejjeż amministrattivi sustantivi, F. Billi l-ispejjeż amministrattivi huma definiti bħala l-ispejjeż imġarba minn intrapriżi, mis-settur volontarju, mill-awtoritajiet pubbliċi u miċ-ċittadini fl-ilqugħ ta' obbligi legali biex jipprovdu informazzjoni dwar l-azzjoni jew produzzjoni tagħhom, kemm lil awtoritajiet pubbliċi jew lil entitajiet privati, G. Billi l-Qorti ta' l-Awdituri Ewropea b'mod ripetut sostniet li, fuq il-bażi tar-riżultati tal-verifika tagħha, hija ta' l-opinjoni li waħda mill-kawżi prinċipali għal irregolaritajiet hija r-regoli u regolament ta' bażi, li ma jippermettux għal immaniġġjar ta' riskju xieraq u jfixklu b'mod qawwi l-infiq legali u regolari tal-fondi ta' l-UE, H. Billi l-Programm ta' Azzjoni propost għal Tnaqqis tal-Piżijiet Amministrattivi fl-Unjoni Ewropea jista' jnaqqas il-piżijiet amministrattivi b'25% fl-2012, u jkopri l-leġiżlazzjoni tal-Komunità kif ukoll piżijiet regolatorji nazzjonali, li jistgħu jwasslu għal żieda fil-livell ta' GDP ta' l-UE b'madwar 1.4% jew EUR150 biljun fuq perjodu ta' żmien medju Arjan M. Lejour, George M.M. Gelauff, "Five Lisbon Highlights: L-impatti ekonomiċi biex jintlaħqu dawn il-miri', Dokument CPB Nru 104, CPB, L-Aja, 2006. , I. Billi l-Kunsill Ewropew tat-8 u tad-9 ta' Marzu 2007 iddeċieda li fir-Rebbiegħa 2008, fuq il-bażi ta' reviżjoni mill-Kummissjoni, li huwa se jqis jekk hix meħtieġa aktar azzjoni, li se jitqiesu alternattivi differenti, inkluż grupp ta' esperti indipendenti li jipprovdi konsultazzjoni lill-istituzzjonijiet dwar il-ħidma tagħhom lejn regolamentazzjoni aħjar, J. Billi l-Kunsill Ewropew tat-8 u tad-9 ta' Marzu 2007 appoġġja l-intenzjoni tal-Kummissjoni li tistabbilixxi, bħala proġett pilota, kumitat ta' esperti indipendenti biex jassisti l-Kummissjoni u l-Istati Membri fl-implimentazzjoni ta' Programm ta' Azzjoni dwar it-Tnaqqis tal-Piż Amministrattiv, K. Billi t-tnaqqis ta' piżijiet amministrattivi huwa miżura importanti għal spinta fl-ekonomija Ewropea, b'mod speċjali permezz ta' l-impatt tiegħu fuq l-intrapriżi żgħar u ta' daqs medju (SMEs), L. Billi l-leġiżlazzjoni hija l-pedament ta' soċjetajiet li jiffunzjonaw b'mod xieraq, b'kunsiderazzjoni ta' l-aspetti soċjali, ekonomiċi u ambjentali u b' evalwazzjoni ugwali tal-valur tagħhom, Jilqa' l-ftehima interisituzzjonali dwar leġiżlazzjoni aħjar u jistieden lill-Kunsill, lill-Kummissjoni u lill-Parlament sabiex iwettquha; Ifakkar li l-Protokoll dwar l-applikazzjoni tal-prinċipji ta' sussidjarjetà u proporzjonalità anness mat-Trattat KE jipprovdi li l-Kummissjoni għandha "tqis b'mod xieraq il-ħtieġa għal kwalunkwe piż, kemm finanzjarju kemm amministrattiv, li huwa r-responsabilità tal-Komunità, tal-gvernijiet nazzjonali, ta' l-awtoritajiet lokali, ta' l-operaturi ekonomiċi u taċ-ċittadini biex ikun minimizzat u proporzjonat ma' l-objettiv li jrid jinkiseb"; Jaqbel li l-ambjent regolatorju fejn joperaw in-negozji huwa fattur li jiddetermina l-kompetittività, it-tkabbir sostenibbli u l-prestazjoni fl-impjegar tagħhom, u li l-iżgurar li l-ambjent regolatorju eżistenti u futur ikun trasparenti, ċar, effettiv u ġeneralment ta' kwalità għolja għandu jkun objettiv importanti tal-politika ta' l-UE; Jenfasizza l-importanza li jkunu applikati bis-sħiħ il-prinċipji ta' sussidjarjetà u proporzjonalità fl-adozzjoni tal-leġiżlazzjoni Komunitarja; Iħoss li l-konsultazzjoni kostanti tal-partijiet li għandhom sehem hija strumentali waqt l-eżaminar tal-proposti leġiżlattivi; juri li l-konsultazzjoni għandha tinvolvi l-gruppi kollha kkonċernati, b'iffukar partikolari fuq dawk li jġorru l-akbar piżijiet konsegwenza tal-leġiżlazzjoni, u li l-għażla ta' gruppi kkonsultati għandha tkun trasparenti u bbilanċjata; jenfasizza wkoll li l-proċedura ta' konsultazzjoni għandha tirrispetta bis-sħiħ id-dispożizzjonijiet tat-Trattat rigward l-irwol ta' l-imsieħba soċjali kif previst fl-Artikolu 138, kif ukoll il-prinċipji stipulati f' COM (2002)704 li jeħtieġu lill-Kummissjoni li tiżgura li l-partijiet kollha li għandhom sehem ikollhom l-opportunità li jesprimu l-opinjoni tagħhom; Jenfasizza wkoll li protagonisti iżgħar għandhom ikunu kkonsultati b'mod attiv għax f'sens sempliċi huma m'humiex kapaċi jikkompetu ma' korporazzjonijiet multinazzjonali u korporazzjonijiet kbar jew organizzazzjonijiet li għandhom ir-riżorsi biex jimpjegaw 'lobbyists' u konsulenti b'nefqa konsiderevoli biex iressqu l-ilmenti tagħhom; Huwa ta' l-opinjoni li huwa importanti, bit-tnaqqis ta' piżijiet amministrattivi għal negozji u ċittadini, li l-Kummissjoni tikkonsulta gruppi ta' mira ex-post biex tiddetermina sa liema punt piżijiet amministrattivi tnaqqsu b'mod effettiv; F'dan ir-rigward jenfasizza l-ħtieġa li l-portals attwali ta' l-internet ikunu aċċessibbli għal kull ċittadin, kumpanija jew NGO Ewropej fil-lingwi uffiċjali ta' l-UE, biex jiżguraw aċċessibilità u influwenza massima; Jilqa' l-enfasi mpoġġi fuq il-konsultazzjoni bikrija tal-partijiet interessati, inklużi l-imsieħba soċjali, l-SMEs, il-leġiżlaturi, il-korpi ta' l-infurzar tal-liġi u l-organizzazzjonijiet mhux governattivi; jenfasizza l-irwol tad-djalogu soċjali bħala għodda utli, li tikkontribwixxi għal tmexxija Ewropea aħjar billi jiżgura bilanċ aħjar ta' l-interessi permezz ta' l-involviment tal-partijiet kollha fit-teħid ta' deċiżjonijiet u fil-proċess ta' implimentazzjoni; jenfasizza li l-'partijiet kollha' jrid jinkludi dawk li jaħdmu ġo SMEs, kif stipulat fil-Karta ta' l-SME u kif miftiehem fil-Kunsill ta' Liżbona; jistieden lill-Kummissjoni sabiex tieħu inizjattivi biex testendi u ttejjeb id-djalogu soċjali fuq il-livell Ewropew u, fuq il-bażi tar-riżultat, tkompli ttejjeb l-istandards soċjali mingħajr ma titraskura l-ħtieġa li jinżammu l-impiegi; Jistieden lill-Kummissjoni biex tirraporta dwar l-inizjattivi attwali tagħha biex tiggarantixxi l-konsultazzjoni diretta tal-partijiet li għandhom sehem; iħoss li huwa importanti wkoll li l-Kummissjoni twettaq analiżi ex-post li tipprovdi evidenza tar-riżultati miksuba; Jistieden lill-Kummissjoni sabiex, meta tipproponi leġiżlazzjoni ġdida, tipprovdi indikazzjoni dwar x'inhuma l-ispejjeż ta' l-implimentar u ta' l-immonitorjar tal-leġiżlazzjoni proposta; jargumenta li l-Kummissjoni għandha tqabbel dawk l-ispejjeż ma' l-infiq totali riżultat ta' leġiżlazzjoni speċifika; Jenfasizza li l-effett tas-simplifikazzjoni u l-aġġornar ta' leġiżlazzjoni eżistenti m'għandux ikun id-deregolamentazzjoni, it-tidgħjif tal-leġiżlazzjoni jew iż-żarmar ta' standards soċjali bażiċi; jistieden lill-Kummissjoni sabiex tiżgura li l-leġiżlazzjoni tkompli twassal titjib fl-istandards soċjali filwaqt li fl-istess ħin ma tkunx ta' ħsara għall-kompetittività tan-negozji; jirrikonoxxi li mezz importanti sabiex jittejbu l-istandards soċjali huwa t-tnaqqis ta' l-impjegar, billi titrawwem klima regolatorja li tippromwovi l-intrapriża u l-ħolqien ta' impiegi; Iqis li huwa importanti ħafna li ssir oppożizjoni lil kwalunkwe pperfezzjonar jew żieda mhux meħtieġa tal-leġiżlazzjoni magħmula mill-Istati Membri; iħeġġeġ lill-Kummissjoni biex tqis dan meta toħroġ regolamenti u direttivi; iħoss b'mod qawwi li l-Kummissjoni ssostni b'mod ċar x'inhuma r-rekwiżiti minimi ta' regolamenti u direttivi; Jistenna li meta jiżdied il-livell ta' kejl ta' rekwiżiti u kontroll li jaqbeż ir-rekwiżiti minimi maħruġa mill-Kummissjoni, l-Istati Membri għandhom jikkomunikaw u jindikaw dan fil-leġiżlazzjoni nazzjonali jew fil-miżuri implimentattivi; Jistieden lill-Kummissjoni biex tikkontrolla l-Istati Membri fir-rigward ta' piżijiet amministrattivi mhux meħtieġa ġejjin minn miżuri implimentattivi u leġiżlazzjoni nazzjonali; Jistieden lill-Kummissjoni sabiex, fi ħdan il-qafas tal-fethima interistituzzjonali dwar ir-regolamentazzjoni aħjar, tadotta leġiżlazzjoni mmirata u kkunsidrata sew b'konsegwenzi li jistgħu jitbassru li għandhom jikkontribwixxu lejn il-ħolqien ta' kundizzjonijiet favorevoli billi tipprovudi inċentivi xierqa għall-intrapriżi u l-kumpaniji, tnaqqas l-ispejjeż u l-proċeduri superfluwi, tneħħi l-barrieri għall-addattabilità u l-innovazzjoni u b'mod ġenerali tipprovdi ċertezza legali; Iħeġġeġ biex il-Kummissjoni, meta tipproponi leġiżlazzjoni ġdida, tindika l-piż amministrattiv li din timponi fuq is-setturi ekonomiċi, soċjali u ambjentali varji meta mqabbla ma' setturi ekwivalenti barra l-Unjoni Ewropea; jipproponi li dan jingħata attenzjoni speċjali fi ħdan l-ittestjar propost ġdid dwar il-kompetittività, li huwa parti integrali mill-analiżijiet ta' l-impatt; Jistieden lill-Kummissjoni sabiex tippreżenta lill-Parlament il-'proġett dwar l-ittestjar tal-kompetittività' li bħalissa qed jiġi elaborat, sabiex tippermetti skambju ta' opinjonijiet qabel dan jidħol fis-seħħ; Jenfasizza l-ħtieġa li l-Kummissjoni, l-Istati Membri u l-Parlament jikkoperaw u jieħdu impenn dwar strateġija komuni u komprensiva sabiex jippromwovu regolamentazzjoni aħjar bil-għan li tissaħħaħ is-Sħubija għat-Tkabbir u l-Impiegi, prinċipalment permezz ta' l-eżami ta' oqfsa differenti ta' leġiżlazzjoni nazzjonali u ta' l-inkorporazzjoni ta' l-aħjar prattiki pruvati u identifikati; jistieden lill-Kummissjoni sabiex tirrispetta l-prattiki u l-istrateġiji nazzjonali differenti adottati mill-Istati Membri, kemm jekk jimplimentaw id-direttivi Ewropej fl-oqsma ta' l-impiegi u l-protezzjoni soċjali permezz ta' ftehima kollettiva u kemm jekk permezz ta' regolamentazzjoni u liġi; Jenfasizza l-importanza ta' regolamentazzjoni aħjar u ta' l-infurzar tal-leġiżlazzjoni eżistenti, fl-Istati Membri kollha, u jistieden sabiex il-proċeduri ta' ksur ikunu rapidi biex jiżguraw kundizzjonijiet ugwali; jistieden lill-Kummissjoni u lill-Istati Membri sabiex itejbu l-mekkaniżmi għall-identifikazzjoni tal-leġiżlazzjoni li trid tiġi ssimplifikata; Jappoġġja l-Programm ta' Azzjoni tal-Kummissjoni biex ikejjel in-nefqa amministrattiva għal kumpaniji fl-Ewropa u biex inaqqas piżijiet amministrattivi b'25% sa l-2013; Jinnota li l-istrateġija għal tnaqqis ta' 25% tirreferi għal piżijiet amministrattivi għal kumpaniji, b'mod speċjali l-piżijiet mhux meħtieġa u ma tistax, kif il-Kummissjoni nnifisha tistipula, titqies bħala tneħħija ta' regolamenti; Jagħti appoġġ sħiħ lill-inizjattiva tal-Kummissjoni iżda, fl-istess waqt, se jibqa' attent li l-mira ta' leġiżlazzjoni ma tkunx affettwata minn dak l-approċċ; Jenfasizza l-ħtieġa ta' proċeduri ta' rittmu mgħaġġel biex inaqqsu b'mod effettiv piżijiet amministrattivi b'25% sa l l-2013; jenfasizza li l-Parlament u l-Kunsill għandhom ikunu ta' appoġġ sħiħ biex il-proċess ta' simplifikazzjoni jaħdem; Għalhekk jappoġġja l-proposta tal-Kummissjoni għal "azzjonijiet ta' rittmu mgħaġġel" rigward miżuri tal-Kummissjoni, proposti kollettivi u proposti solitarji; Jistieden lill-Kummissjoni biex tagħmel aktar użu mill-esperjenza miksuba minn Stati Membri li diġà wettqu kejl ta' linja bażi, biex jistabbilixxu aktar 'azzjonijiet ta' rittmu mgħaġġel'; Jinnota l-identifikazzjoni ta' 13-il qasam ta' prijorità fil-Programm ta' Azzjoni tal-Kummissjoni, bbażati fuq l-irraġunar li 80% tal-piż amministrattiv totali se jinstab f'dawk l-oqsma; Jenfasizza li din l-analiżi hija bbażata fuq esperjenzi u kejl nazzjonali "Proġett pilota dwar Piżijiet Amministrattivi", WIFO-CEPS, Ottubru 2006. ; jaqbel mal-Kummissjoni li dan l-approċċ huwa prammatiku, iżda jħoss li għandu jitqies bħala l-ewwel fażi; Għalhekk japoġġja l-intenzjoni tal-Kummissjoni biex testendi l-Programm ta' Azzjoni għal oqsma oħrajn li fil-preżent m'humiex inklużi; jistenna li l-Kummissjoni tinkludi l-identifikazzjoni ta' kull tnaqqis tal-piżijiet eliġibbli li jista' jsir fl-istrateġija tagħha ta' esternalizzazzjoni għall-kejl attwali mill-konsulenti esterni; Huwa ta' l-opinjoni li l-introduzzjoni tal-Programm ta' Azzjoni tal-Komunità għal tnaqqis tal-piż amminstrattiv, susseggwentement ifisser li l-Kummissjoni għandha talloka biżżejjed riżorsi u approprjazzjonijiet; għalhekk, jappoġġja l-fatt li l-Kummissjoni, għal dan il-għan, għamlet disponibbli madwar EUR 19.6 miljun eskluża l-VAT; jistieden lill-Kummissjoni biex tirraporta lil Kumitat għall-Baġit dwar mil-liema linji tal-baġit qed jittieħdu l-approprjazzjonijiet, sa liema punt dan jaffettwa politiki oħrajn, kif u meta se jintefqu u liema huma l-bażijiet legali li jiġġustifikaw dan l-infiq; Jenfasizza li, jekk il-Kummissjoni tħoss li mhix kapaċi talloka biżżejjed riżorsi u approprjazzjonijiet fi ħdan il-qafas amministrattiv attwali, hija għandha tidentifika u tikkomunika soluzzjonijiet possibbli biex jintegħlbu dawn il-problemi għall-awtorità tal-baġit; Jinnota li t-tnaqqis ta' 25% għandu jirrifletti tnaqqis nett tal-piżijiet; għalhekk, jenfasizza l-ħtieġa li l-piżijiet amministrattivi jkunu inklużi li jsegwu regolamenti ġodda mill-2008, kif ukoll fl-analiżi finali fl-2012; jenfasizza li tnaqqis ta' 25% fi ħdan 13-il qasam ta' prijorità jista' jitqies biss bħala mira grossa ta' tnaqqis; jinnota li l-approċċ attwali, għalhekk, ma jistax jiżgura tnaqqis attwali ta' 25% għall- kumpaniji; Jistieden lill-Kummissjoni biex tippubblika u tippreżenta lill-Kumitati relevanti, b'tabella tal-progress b'miri preċiżi li jridu jintlaħqu f'perjodu taż-żmien stabbilit għall-implimentazzjoni ta' miżuri, identifikati bħala meħtieġa biex tinkiseb mira ta' tnaqqis ta' 25% sa l-2013 u biex tirrapporta dwar il-progress tagħha lill-kumitati kompetenti kull sena; Jenfasizza li l-Kunsill, il-Parlament u l-Kummissjoni għandhom jimpenjaw infushom b'mod sħiħ u jassumu responsabilità politika rigward it-tnaqqis ta' piżijiet amministrattivi; huwa konvint li, mingħajr pussess fil-livell politiku, l-UE ma tkunx tista' tibdel b'suċċess il-kultura ta' tfassil tal-liġijiet fl-Ewropa; Għandu l-intenzjoni li japplika b'mod sħiħ proċeduri ta' l-analiżi ta' l-impatt biex jiddeterminaw l-effett ta' emendi għal proposti, u jistieden lill-Kunsill biex jagħmel l-istess; jitlob lill-Kummissjoni biex tipprovdi l-assistenza u l-ħila meħtieġa; Jistieden lill-Kummissjoni sabiex, waqt l-implimentazzjoni tal-linji gwida dwar l-analiżi ta' impatt, tiżgura li studju ta' l-attività ekonomika jtejjeb il-kwalità ta' l-impatt reali; jinsisti li huwa imperattiv li l-analiżi ta' impatt isiru b'mod dettalljat, trasparenti u bbilanċjat, billi jingħata piż uguali lill-aspetti soċjali, ekonomiċi u ambjentali; Jenfasizza li l-pussess fil-livell politiku jeħtieġ ukoll li jkun akkumpanjat bi prattika fil-livelli ta' mmaniġġjar u ta' implimentazzjoni; għalhekk jenfasizza li kull Direttorat Ġenerali (DG) irid ikun mgħarraf bil-piżijiet amministrattivi mhux meħtieġa fl-oqsma ta' politika tiegħu permezz ta' kejl ta' linja ta' bażi tal-bidu u jipproponi wkoll sistema, eżempju, bħall-kapaċitajiet ta' verifika interni f'kull DG fil-Kummissjoni, li jistgħu jipprovdu konsultazzjoni u jgħinu lid-Diretturi Ġenerali biex isaħħu u jimplimentaw il-politiki ta' tnaqqis u miri individwali għal kull DG; Jitlob lill-Kummissjoni biex tirraporta dwar l-istruttura organizzattiva interna tagħha tal-politika ta' tnaqqis tal-piżijiet; Jitlob biex din l-istruttura organizzattiva titqabbel ma' l-istrutturi organizzattivi ta' Stati Membri differenti, li diġà għandhom politika ta' tnaqqis ta' piż amministrattiv fis-seħħ; Jistieden lill-Kummissjoni biex, sa l-2008, tevalwa l-valur miżjud tal-Bord ta' l-Analiżi ta' l-Impatt (IAB) fil-proċeduri ta' l-analiżi ta' l-impatt; jistieden lill-Kummissjoni biex tirrapporta b'mod speċifiku dwar l-impatt ta' l-IAB meta mqabbel ma' l-impatt ta' bordijiet konsultattivi indipendenti fi Stati Membri differenti u biex tanalizza l-valur miżjud massimu possibbli ta' skrutinju indipendenti b'mod reali fil-livell Ewropew; Jipproponi li l-approprjazzjonijiet riservati fil-linja 26 01 08 fil-Baġit ta' l-UE għal proġett pilota li jimminimizza l-piżijiet amministrattivi, jintużaw biex jitwaqqaf bord ta' esperti indipendenti, li jinkludi rappreżentanti minn gruppi ta' partijiet interessati, li jimmonitorja b'mod sħiħ l-implimentazzjoni tal-Programm ta' Azzjoni: 'It-tnaqqis tal-Piżijiet Amministrattivi fl-UE'; Jinnota li dan ifisser ukoll li l-kumitat ta' esperti indipendenti jista' jiffoka fuq il-proċeduri, kejl u proposti leġiżlattivi ta' impatt kollha 'l barra mit-13-il qasam ta' prijorità; Jissottolinea li l-elezzjoni u l-ħidma ta' dan il-bord ta' esperti għandu jkun kompletament trasparenti u li l-membri tal-bord għandhom ikunu meħtieġa li jagħmlu dikjarazzjoni ta' interess; Huwa sodisfatt bl-appoġġ li diġà ngħata lil dan l-approċċ mill-Kunsill u mill-Kummissjoni kif stipulat fil-paragrafu 25 tal-konklużjonijiet tal-Presidenza tal-Kunsill tar-Rebbiegħa tat-8 u tad-9 ta' Marzu 2007; jenfasizza li dan huwa wkoll bi qbil mar-rakkomandazzjonijiet mogħtija min-Nationaler Normenkonntrollrat (il-Ġermanja), Better Regulation Commission (Renju Unit) u l-Bord Konsultattiv dwar il-Piż Amministrattiv Olandiż (l-Olanda) fid-dokument ta' pożizzjoni tagħhom dwar il-Programm ta' Azzjoni tal-Kummissjoni Dokument ta' pożizzjoni dwar il-Programm ta' Azzjoni tal-Kummissjoni Ewropea għat-Tnaqqis tal-Piżijiet Amministrattivi fl-Unjoni Ewropea, 1 ta' Marzu 2007. ; Jipproponi wkoll li l-bord indipendenti, barra milli jikkontrolla b'mod sħiħ l-implimentazzjoni tal-programm ta' Azzjoni Ewropew, janalizza wkoll is-sejbiet u r-riżultat tal-konsulti ta' l-Internet u ta' dawk fuq il-livell lokali kif; jipproponi biex il-bord indipendenti jingħata aċċess għall-analiżi ta' l-impatt ta' proposti ta' tnaqqis qabel l-adozzjoni tagħhom mill-Kummissjoni; Jitlob lill-Kummissjoni biex taħtar rappreżentant ta' ħsieb indipendenti biex jippresiedi l-bord u biex jipproċedi biex il-bord ikun qed jopera b'mod sħiħ f'Settembru 2007; jitlob ukoll li l-membri l-oħrajn tal-bord jirrappreżentaw lill-partijiet esterni li għandhom sehem fil-proċess leġiżlattiv, u jinkludi esperti u akkademiċi indipendenti fil-qasam ta' tnaqqis tal-piż amministrattiv; Jistieden lill-Kummissjoni biex tippermetti wkoll lill-bord indipendenti biex jikkumenta wkoll dwar il-passi li diġà ttieħdu fl-2006 u fl-2007, li stabbilew il-politika ta' tnaqqis ta' piż amministrattiv; Jagħti istruzzjonijiet lill President tiegħu sabiex jgħaddi din ir-riżoluzzjoni lill-Kunsill, lill-Kummissjoni u lill-gvernijiet u lill-parlamenti ta' l-Istati Membri. OPINJONI tal- Kumitat għall-Affarijiet Legali għall-Kumitat għall-Kontroll tal-Baġit dwar it-tnaqqis fl-ispejjeż amministrattivi imposti mil-leġiżlazzjoni Rapporteur għal opinjoni: SUĠĠERIMENTI Il-Kumitat għall-Affarijiet Legali jistieden lill-Kumitat għall-Kontroll tal-Baġit, bħala l-Kumitat responsabbli, sabiex jinkorpora s-suġġerimenti li ġejjin fil-mozzjoni għal riżoluzzjoni li se jadotta: A. billi fis-16 ta' Mejju 2006 l-Parlament Ewropew adotta r-riżoluzzjonijiet li ġejjin: - ir-riżoluzzjoni dwar Leġiżlazzjoni Aħjar 2004: l-applikazzjoni tal-prinċipju ta' sussidjarjetà – it-12-il rapport annwali Testi adottati , P6_TA(2006)0203 . , ibbażata fuq ir-rapport Doorn; - ir-riżoluzzjoni dwar l-implimentazzjoni, il-konsegwenzi u l-impatt tal-leġiżlazzjoni fis-seħħ tas-suq intern Testi adottati , P6_TA(2006)0204 . , ibbażata fuq ir-rapport McCarthy; - ir-riżoluzzjoni tal-21 u t-22 rapport Annwali tal-Kummissjoni dwar l-immonitorjar ta' l-applikazzjoni tal-liġi Komunitarja (2003 u 2004) Testi adottati , P6_TA(2006)0202 . , ibbażata fuq ir-rapport Frassoni; - ir-riżoluzzjoni dwar strateġija għas-simplikazzjoni ta' l-ambjent regolatorju Testi adottati , P6_TA(2006)0205 . , ibbażata fuq ir-rapport Gargani, B. billi wieħed mix-xogħlijiet tal-Kumitat għall-Kontroll tal-Baġit tal-Parlament Ewropew huwa li jara li l-istituzzjonijiet Ewropew jonfqu l-fondi Ewropej b'mod xieraq, Jinnota li r - rapport Mulder dwar it-tnaqqis ta' l-ispejjeż amministrattivi imposti mil-leġiżlazzjoni jirrepeti r-rapporti ta' Doorn, McCarthy, Frassoni u Gargani; Jinsisti li l-Kumitat għall-Affarijiet Legali għandu r-responsabilità ewlenija għall-aġenda ta' leġiżlazzjoni aħjar; Jilqa', madankollu, l-aspetti tar-rapport Mulder li jittrattaw l-impatt finanzjarju tal-leġiżlazzjoni Ewropea fuq il-baġit ta' l-Unjoni Ewropea, partikolarment il-paragrafi 1, 9, 10, 12 u 13; Paragrafi oħra tar-rapport Mulder għandhom jiġu mħassra PROĊEDURA It-tnaqqis fl-ispejjeż amministrattivi imposti mil-leġiżlazzjoni Numru tal-proċedura Kumitat risponsabbli Opinjoni mogħtija minn Data tat-tħabbir fis-seduta plenarja Koperazzjoni aktar mill-qrib - data tat-tħabbir fis-seduta plenarja Rapporteur għal opinjoni Data tal-ħatra Rapporteur għal opinjoni preċedenti Eżami fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut(i) preżenti għall-votazzjoni finali Sostitut(i) (skond l-Artikolu 178(2)) preżenti għall-votazzjoni finali Kummenti (disponibbli b'lingwa waħda biss) PROĊEDURA It-tnaqqis fl-ispejjeż amministrattivi imposti mil-leġiżlazzjoni Numru tal-proċedura Kumitat risponsabbli Data tat-tħabbir ta' l-awtorizzazzjoni fis-seduta plenarja Kumitat(i) mitlub(a) jagħtu opinjoni Data tat-tħabbir fis-seduta plenarja Opinjoni(jiet) mhux mogħtija Data tad-deċiżjoni Koperazzjoni iktar mill-qrib Data tat-tħabbir fis-seduta plenarja Rapporteur Data tal-ħatra Diskussjoni fil-kumitat Data ta' l-adozzjoni Riżultat tal-votazzjoni finali Membri preżenti għall-votazzjoni finali Sostitut/i preżenti għall-votazzjoni finali Sostitut(i) preżenti għall-votazzjoni finali skond ir-Regola 178(2) Kummenti (disponibbli b'lingwa waħda biss)
Extracted from 14709134__REPORT__A6-2007-0275__MT.txt